Dodi Lukebakio
Dodi Lukebakio (franču: Dodi Lukebakio; dzimis 1997. gada 24. septembrī) ir Beļģijas futbolists, kurš spēlē uzbrucēja pozīcijā un pārstāv Beļģijas futbola izlasi. Kopš 2023. gada Lukebakio spēlē Spānijas La Liga komandā Sevilla. Iepriekš pārstāvējis Beļģijas komandas Anderlecht un Charleroi, Francijas komandu Toulouse, Anglijas komandu Watford, kā arī Vācijas komandas Fortuna Düsseldorf, Hertha BSC un VfL Wolfsburg. 2016. gadā aizvadījis vienu maču Kongo DR futbola izlases rindās. Beļģijas futbola izlases rindās debitējis 2020. gadā. Pārstāvējis izlasi 2024. gada Eiropas čempionātā.